På det nordjyske internat er der for eksempel plads til 70 katte, men antallet har været helt oppe på 113. Og her i begyndelsen af december er der kommet ekstraordinært mange hunde ind på internatet. - Vi havde slet ikke regnet med, at der ville være så mange nordjyder, der ikke kan eller vil have deres kæledyr, lyder det fra veterinærsygeplejerske Nicoline Kolind. Det nordjyske internat har kun eksisteret siden marts, og derfor kan der ikke sammenlignes med sidste jul, men på landsplan lyder det fra Dyrenes Beskyttelse, at der pr. 1. december aldrig før har været så mange hunde og katte på internaterne.

Referat:
Dyrenes beskyttelses internat i Nordjylland er fyldt med kæledyr, som nordjyderne ikke vil have længere. Siden begyndelsen af december er der blevet afleveret mange hunde.